Poľnohospodárske  družstvo  vlastníkov

                           943 53   Ľubá

                   V ý  r o č n á     s p r á v a

                                rok   2022

                                                          

Obsah výročnej správy:
 
A/ Informácie o družstve
B/  Vývoj , stav a hospodárenie družstva za rok 2021
       a predpoklad budúceho vývoja
C/ Zamestnanosť
D/ Iné dôležité informácie
E/ Ekonomika a finančná situácia
F/ Návrh na zúčtovanie výsledku hospodárenia v schvaľovacom konaní
G/ Prílohy k výročnej správe

                                                                          -----

A/ Informácie o družstve

1. Poľnohospodárske družstvo vlastníkov Ľubá, zapísané v Obchodnom registri Okresného súdu Nitra, oddiel Dr., číslo vložky 65/N je právnym nástupcom po JRD „Svornosť“ Ľubá.  Toto družstvo vzniklo zlúčením JRD v Ľubej, Belej, Divej a Šarkane dňa 28.12.1965 a ktoré   sa v auguste roku 1992 pretransformovalo na Poľnohospodárske družstvo vlastníkov so  sídlom v Ľubej.

2. Predmetom podnikania družstva je poľnohospodárska produkcia a pestovanie technických plodín, živočíšna výroba a výroba kŕmnych zmesí pre vlastnú potrebu, služby poľnohospodárom, prípravné práce k realizácii stavby a nákladná cestná doprava vykonávaná nákladnými vozidlami. 

 3. Vrcholným orgánom je Členská schôdza, ktorá volí Predstavenstvo a Kontrolnú komisiu   družstva. 
Súčasná organizačná štruktúra je nasledovná:
      
      Predstavenstvo:                                                                   Kontrolná  komisia:
      Ing. Zoltán Pásztor – predseda                                      
      Ing. Peter Juhász  - podpredseda                                      Jozef  Leviček – člen
      Ladislav Esztergályos – člen                                             Alžbeta Gondová – členka  
                                                                                                     Marta Szilvová - členka                                                  
                                                                                                     Ladislav Csuport – člen
4.   Personálne zloženie:
Predseda družstva – strategické riadenie, marketing a obchod usmerňuje výkonný predseda družstva za úzkej spolupráce s predstavenstvom družstva, s podpredsedom a zároveň vedúcim úseku rastlinnej výroby.
Ekonomický úsek – vedenie účtovníctva, mzdovej agendy, pozemky a administratívy usmerňuje ekonómka družstva.
Úsek rastlinnej výroby – aj z hľadiska strategického plánovania a odbor. riadenia ako stanovenia osevných postupov, výživy a ochrany rastlín a riadenia pracovných procesov na tomto rozhodujúcom  úseku družstva za úsek zodpovedá vedúci úseku RV, do čoho patrí aj špecializovaná rastlinná výroba (hrozno) ako osobitná skupina pod vedením úsekového vedúceho. 
Úsek živočíšnej výroby – chov ošípaných pod vedením  - zootechnika.
Úsek mechanizácie a dopravy – pod vedením  mechanizátora. V rámci tohto úseku sa osobitne organizuje vnútropodniková doprava s nákladnými autami a s traktorovými súpravami.                                                                   

5.  Poľnohospodárske družstvo vedie účtovníctvo v zmysle Zákona č. 431/2002 Zb. v znení neskorších predpisov a v zmysle opatrenia MF SR č. 23054/2002, ktorým sa ustanovuje účtovná osnova a postupy účtovania pre podnikateľov účtujúcich v sústave PÚ.
     Na vedenie účtovníctva je vypracovaná vnútropodniková smernica, ktorá vychádza z vyššie spomínaných právnych noriem a zároveň rozpracováva špecifiká týkajúce sa družstva.
     Po skončení účtovného obdobia družstvo spracováva účtovnú závierku, ktorá pozostáva zo súvahy, výkazov ziskov a strát a poznámok.
                                              ----------------------------------------------------
B/   Vývoj , stav a hospodárenie družstva v roku 2022 a predpoklad budúceho vývoja                                                            
                                               
Rastlinná výroba:
Plodina   	Výmera
v ha	Produkcia v t	Predaj v t	Tržby v €	
pšenica	   818,63	    2 436,693	    2 248,10	      701 311,-	
Jačmeň oz.	   199,16	       722,467	      722,467	      238 414,-	
Jačmeň jar.	     50,22	       173,580	      119,98	        41 763,-	
kukurica	   295,33	       155,217	       133,07	        40 087,-	
slnečnica	   461,21	       781,830	       780,83	      448 033,-	
hrozno	     49,40	         93,92	         93,92	        30 054,-	
lucerna s.	     18,74	         49,00	           0,00       	                 0,00	
Cirok	     90,23	           0,00	           0,00	                 0,00	
Ovos			         12,99	         2 662,-	
spolu	1 982,92			   1 502 324,-	

Živočíšna výroba:   

                              k 31.12.2021                               k 31.12. 2022                                                
ŽV	Predaj v t	Tržby v  €	Predaj v t	Tržby v  €	
Výkrm ošípané	13,36	   15 383,-	      24,09	      32 291,20	

Výnosy  za rok 2022 celkom: 2 145 221,96€
                                                             
Tržby z predaja vlastných výrobkov a služieb spolu:  1 694 243,92 EUR                          
Z toho z rastlinnej výroby :   1 502 324,35  EUR 
            zo živočíšnej výroby :      32 291,20  EUR
            iné: služby                       159 628,37  EUR

Na rok 2023 ráta družstvo s tržbami z RV 1 800 000,- EUR    pri  optimálnej  priemernej úrode ( vplyv počasia + cena komodít + predaj skladových zásob zrnín).

V živočíšnej výrobe ( chov ošípaných) rátame s tržbami  na rok 2023 cca 26 600,- EUR.
Stavy  základného stáda zostávajú na úrovni cca 20-25 ks a aj predaj   výkrmových ošípaných cca 120 ks.

Iné tržby: 160 000,- EUR

Spolu plánované tržby na rok 2023 = 1 986 600 ,-EUR
                         -----------------------------------------------------------------------

Náklady celkom   2 101 411,- €

Z toho vybrané náklady:  k  31.12.2021 v €       k 31.12.2022 v €       
Osivá                        	        238 162 	          191 066	
Priemyselné hnojivá	          98 992 	          294 222	
Pohonné hmoty	        177 648 	          220 743	
Elektrická energia	          20 227 	            23895	
Príprav. na ochr.rastlín	        139 603	          166 353	
Odpisy	          60 421        	            78 466     	
Dane a poplatky	          65 575 	            65 697	
Osobné náklady	         571 497	          592 898	
- mzdové náklady	         415 381	          429 701	
Náklady na úroky	           66 816	            88 504                                 	

Vybrané údaje pasív:      k 31.12.2021v €          k 31.12.2022  v €          
Záväzky spolu z toho:	      2 645 975  	       2 996 123	
- ostatné  záväzky	           44 525  	            25 546        	
- záväzky z obch.styku	         682 274	          703 432	
- bankové úvery	         467 130	          572 570	
- finančné výpomoci	      1 211 586	       1 410 970	
- dlhodobé záväzky 	           50 880 	            29 683	

       Družstvo  v priebehu roka 2022 malo nasledovné investície:

1.	kúpa  poľnohospodárskej pôdy na podnikanie = 13,9129 hektárov  za 62 795,33 € ,
2.	Traktor JD 6930 NZ097AJ                                  -  52 000,00 EURO
3.	Pluh Lemken Variopal 75                                  -  11 102,70 EURO
4.	PC Intel i3-10105 3                                               -       798,00 EURO
5.	PC Intel i7-10700 2                                               -       899,00 EURO
6.	Špec.nákl.vozidlo NZ216II                                 -  15 000,00 EURO
Navýšenie bočníc NZ216II                                 -    2 480,00 EURO
7.	Kolesový traktor Lamborghini                          -  12 500,00 EURO        =  94 779,70 €
                                                                                Spolu                               157 750,03 €                                      

V priebehu roka sme predali staré voz. : 
1.	Traktor Z7245 i.č. 3434                                             1 000,00 EURO
2.	Traktor Z7245 i.č. 4157                                             1 000,00 EURO
3.	Multicar NZ945BM i.č. 103503                                   100,00 EURO 

                                           -------------------------------------------------------
      Nájomné za pôdu za rok 2022 , ktoré máme s Rímsko - katolickou cirkvou, sme zaplatili v lehote splatnosti.
Nájomné za prenajaté pozemky od vlastníkov pôdy  za rok 2022 boli  uhradené  z časti v priebehu  decembra 2022. 

Za účelom zvýšenia výnosov družstvo naďalej  prenajíma  pozemky od ABU SERVIS,s.r.o. Trnava  v kat. úz. obce Mužla a Búč   do  30.09.2025.

    Veľkým pozitívom je, že  i napriek nepriaznivej finančnej situácie družstvo uhrádzalo svoje záväzky voči  daňovému úradu, obecným úradom, sociálnej poisťovni a zdravotným poisťovniam  v lehote splatnosti. 
     Výplata miezd zamestnancom sa uskutočňuje tiež  vo výplatnom termíne. Splátky úverov a úrokov sa uhrádzajú  vždy  v lehote splatnosti.
     Dodávateľské faktúry sa tiež uhrádzajú podľa finančných možností priebežne alebo na základe splátkových kalendárov alebo formou kompenzácie faktúr. 

Hlavnými dodávateľmi a odberateľmi družstva sú podniky, s ktorými máme dlhoročné
a pozitívne skúsenosti:  Gamex trading, s.r.o. Komárno,    Interagros a.s. Trnava
Ing. Iványi-Agrisem, s.r.o. Galanta,   Ecofeed, s.r.o. Komárno,   Agroservis, s.r.o. Komárno, Dufrex , s.r.o. Hurbanovo.

    V oblasti ochrany a vplyvu činnosti účtovnej jednotky na životné prostredie sa družstvo snaží  dodržiavať agrotechnické postupy pri manipulácii s chemickými prostriedkami a v maximálnej miere dodržiavať zákony ohľadne životného prostredia.

     V oblasti výskumu a vývoja družstvo nevykonáva žiadne aktivity.

Cieľom PDV Ľubá je zhospodárnenie svojej činnosti. V roku 2022 vedenie družstva prijalo nasledovné opatrenia:

1.	V oblasti prvovýroby:
- zvýšením výmery obhospodarovanej poľnohospodárskej pôdy efektívnejšie využitie súčasného personálneho a materiálno-technického vybavenia družstva,
- na farme ŽV Šarkan zachovať  stavy  ošípaných a oviec .
- poskytovanie služieb pracovníkmi ŠRV.

      2.   V ekonomickej oblasti:
- využitie nových podporných opatrení, ako integrovaná produkcia vo vinohradníctve,
  zlepšenie životných podmienok zvierat, štátne podpory.
- znižovanie úverového zaťaženia podniku.

     3. Zhospodárnenie činnosti družstva:
- hľadanie  adekvátnych opatrení ohľadne finančnej stability družstva zo strany vedenia, resp. predstavenstva družstva.

C/ Zamestnanosť

      Družstvo zamestnávalo  k 31.12.2022  37 stálych pracovníkov , z toho 2 dôchodcovia   2   pracovníkov  so zníženou pracovnou schopnosťou. 

Členovia  PDV  Ľubá  k  31.12.2022
Obec 	     Pracujúci	  Dôchodcovia	  Nepracujúci	         S p o l u	
Ľubá	         13	             22	             34	            69	
Belá	           2	             31 	               9	            42	
Šarkan-Divá	           2	             10  	              11	            23	
Spolu	          17	             63    	              54	          134	
Obchodný register:
Výška zapisovaného základného imania: 80 508,54 EUR.
Výška základných členských vkladov: 600,81 EUR/ člen
Nedeliteľný fond z transformácie : 22 831,- EURO
Fond DPL pre oprávnené osoby a členov družstva : 998 606,-
Nesplatené a nepreukázané majetkové podiely :  5 357,-
Nedeliteľný fond z transformácie (20%) : 41 317,-

Bezpečnosť a ochranu zdravia pri práci a  požiarnej ochrany zabezpečujeme pravidelnými školeniami a kontrolami dodržiavania BOZP a PO, za ktoré je zodpovedná externá firma   s požadovanou odbornou spôsobilosťou. V roku 2022 sme nemali žiadny úraz a ani žiadny požiar.

D/ Iné dôležité informácie:
- družstvo nespadá do konsolidovaného celku žiadnej obchodnej spoločnosti,
- družstvo nemá zriadenú organizačnú zložku v zahraničí
- družstvo neúčtovalo o nákladoch na činnosti v oblasti výskumu a vývoja
- družstvo svojou činnosťou nevplýva výrazne na životné prostredie
- družstvo má dcérsku spoločnosť v tuzemsku:
  v roku 2017 založilo  spoločnosť Agroľubá s.r.o.,  Ľubá 67, so 100%  
vlastníctvom družstva. Konateľom s.r.o. je člen predstavenstva družstva Ladislav Esztergályos. Výsledok hospodárenia s.r.o.  za účtovné obdobie 2022  pred zdanením  je 13 575,- EURO a výsledok hospodárenia po zdanení  je 10 724,- EURO. Daň z príjmu
právnických osôb =2 851,- EURO.
Družstvo, ako materská účtovná jednotka ku dňu ku ktorému sa zostavuje Účtovná závierka, oceňuje podiely v dcérskej spoločnosti v súlade s § 27, ods.8 zákona o účtovníctve metódou vlastného imania.
     
E/Ekonomika a finančná situácia

Analýza súvahy a výsledovky  k 31.12.2022

, 

Analýza výkazu ziskov a strát k 31.12.2022 

5.  Ekonomické  výsledky družstva v porovnaní s rovnakým obdobím minulého účtovného obdobia:  

V porovnaní s minulým účtovným obdobím sa majetok účtovnej jednotky v absolútnej hodnote zvýšil o 387 211,-€. K zvýšeniu došlo  v kategórii obežného majetku, najmä v položkách :   krátkodobé pohľadávky. Neobežný majetok družstva sa v porovnaní s minulým obdobím v absolútnej hodnote zvýšil o 123 680,-€, na jeho hodnotu vplývalo najmä zaradenie, vyradenie a amortizácia. Finančné účty zaznamenali zníženie v absolútnej i v relatívnej výške. 
 Ukazovateľ dlhodobej finančnej stability sa zvýšil v absolútnom vyjadrení o 54 112 ,-€.
Ukazovateľ veriteľského rizika sa v absolútnej hodnote zvýšil až o 350 148,-€, znížili sa dlhodobé záväzky, zvýšili sa dlhodobé bankové úvery, zvýšila sa istina z bežných bankových úverov  o 105 440,-€ , zvýšili sa záväzky z krátkodobých finančných výpomocí o 199 384,-€., t.j. zvýšili sa obežné pasíva, zvýšila sa zadlženosť družstva.
Účtovná jednotka pracuje stále so záporným čistým pracovným kapitálom, keď obežné aktíva sú nižšie ako obežné pasíva, čo je nežiaduci jav v hospodárení každej účtovnej jednotky.
Účtovná jednotka síce nevykazuje záporné vlastné imanie, ale bez zhospodárnenia činnosti družstva, bez posilnenia dlhodobej finančnej stability je ohrozená nepretržitosť jej podnikateľskej činnosti. 
6. Predstavenstvo družstva  na odstránenie rizík a stabilizácie finančnej situácie družstva, po schválení  výročnou členskou schôdzou za rok 2022 prijíma nasledovné opatrenia:
a)	zamerať sa na pestovanie suchovzdorných odrôd jednotlivých plodín, podľa vlastných skúseností  z predošlých rokov,
b)	uzatvárať zmluvy na odbyt produkcie RV v predstihu, fixáciou nákupných cien
a tým sa vyvarovať výkyvom nákupných cien v hlavnej zberovej sezóne,
c)	využitím tuzemských ale aj zahraničných podporných mechanizmov zmodernizovať strojový park a tým prispieť ku znižovaniu nákladov na výrobu.

Vedenie družstva nepredpokladá významné ohrozenie predpokladu nepretržitého pokračovania v činnosti v blízkej budúcnosti t.j. počas nasledujúcich 12 mesiacov
od dátumu zostavenie ÚZ.

F/ Návrh na zúčtovanie výsledku hospodárenia v schvaľovacom konaní

Výsledok hospodárenia za účtovné obdobie pred zdanením   je = + 43 810,63 EURO a 
výsledok hospodárenia  aj po zdanení  je =+ 43 810,63EURO.

      Družstvo  účtovný zisk +43 810,63 EURO zaúčtuje , po schválení výročnou členskou schôdzou, v prospech účtu  neuhradených strát minulých rokov.

 G/Prílohy k výročnej správe:

1. Schválená riadna individuálna účtovná závierka za rok 2022 + poznámky za rok 2022.

Vypracovala: Blaháková Zuzana

 
V Ľubej,21.03.2023                                                           

                                                                                                              Ing. Zoltán Pásztor 
                                                                                                                  predseda PDV